rejauldu/bengali-wikipedia huggingface dataset:
হিন্দুধর্ম কাতারে দ্বিতীয় বৃহত্তম ধর্ম। দেশটিতে ৪২২,১১৮ জন হিন্দু রয়েছে, যা মোট জনসংখ্যার ১৫.১% ।Global Religious Landscape . Pew Forum. অনেক হিন্দু দক্ষিণ ও দক্ষিণ-পূর্ব এশিয়ার।   জনসংখ্যা    মন্দির    দোহা মা দূর্গা দেবী মন্দির  পুলিকুল মন্দির, দোহা, কাতার  ধুলাবাড়ি প্রণামী মন্দির, দোহা, কাতার   আরো দেখুন    এশিয়ায় হিন্দুধর্ম  দেশ অনুযায়ী হিন্দুধর্ম  হিন্দু সাম্রাজ্য এবং রাজবংশের তালিকা   তথ্যসূত্র    বহিঃসংযোগ     বিষয়শ্রেণী:কাতারে ধর্ম বিষয়শ্রেণী:এশিয়ায় হিন্দুধর্ম বিষয়শ্রেণী:মধ্যপ্রাচ্যে হিন্দুধর্ম বিষয়শ্রেণী:দেশ অনুযায়ী হিন্দুধর্ম
বিপ্লবী রবি নিয়োগী (জন্ম:২৯ এপ্রিল, ১৯০৯ - মৃত্যু: ১০ মে, ২০০২) বাংলাদেশের একজন বিপ্লবী বামপন্থী রাজনীতিবিদ।    জন্ম  রবি নিয়োগী ১৯০৯ সালের ২৯ এপ্রিল শেরপুরে এক বিখ্যাত জমিদার পরিবারে জন্মগ্রহণ করেন। পুরো নাম রবীন্দ্র চন্দ্র নিয়োগী। শেরপুর জেলায় গৃদানারায়ণপুর (পুরাতন গরুহাটী) গ্রামে এক জমিদার পরিবারে তাঁর  জন্ম। পিতা রমেশ চন্দ্র নিয়োগী ও মাতা সুরবালা নিয়োগী কংগ্রেস রাজনীতির সঙ্গে যুক্ত ছিলেন।  রবি নিয়োগী শেরপুর গোবিন্দ কুমার পিস মেমোরিয়াল হাইস্কুল (বর্তমানে জি. কে পাইলট স্কুল) থেকে ১৯২৬ সালে ম্যাট্রিক পাস করে ময়মনসিংহ আনন্দ মোহন কলেজে আইএ ক্লাসে ভর্তি হন। কিন্তু ১৯২৭ সালে ঐ কলেজের ছাত্রদের সঙ্গে পুলিশের এক সংঘর্ষের ফলে রবি নিয়োগীসহ কিছুসংখ্যক ছাত্র কলেজ থেকে বহিস্কৃত হয়। এরপর তিনি কলকাতার বিদ্যাসাগর কলেজে ভর্তি হন। ১৯২৯ সালে তিনি আই. এ পাস করেন।   পারিবারিক জীবন  তিনি ১৯৪১ সালে বিক্রমপুরের যোগেশ মুজমদারের কন্যা জ্যোৎস্না রানী নিয়োগীকে বিয়ে করেন। তখন রবি নিয়োগীর বয়স ৩১ বছর। তিনি ছিলেন রবি নিয়োগীর যোগ্য সহধর্মিনী। জ্যোৎস্না নিয়োগী বিপ্লবী রবি নিয়োগীর ঘরে এসেছিলেন একজন সাধারণ মেয়ে হিসেবে।   কর্ম জীবন কলকাতার বিদ্যাসাগর কলেজে অধ্যয়নকালেই তিনি বিপ্লবী যুগান্তর দলের সান্নিধ্যে আসেন। ১৯৩৭ সালে তিনি কৃষক সমিতিতে যুক্ত হন এবং টঙ্ক আন্দোলন-এ বলিষ্ঠ নেতৃত্ব প্রদান করেন।   মৃত্যু  ২০০২ সালের ১০ মে বিপ্লবী রবি নিয়োগী মৃত্যুবরণ করেন।   তথ্যসূত্র    বহিঃসংযোগ   www.kalerkantho.com  www.gunijan.org.bd   sherpurtimes.com  বিষয়শ্রেণী:১৯০৯-এ জন্ম বিষয়শ্রেণী:২০০২-এ মৃত্যু বিষয়শ্রেণী:শেরপুর জেলার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  ~ যুদ্ধমন্ত্রী আলাপ ১৯:১৭, ২৮ মে ২০২০ (ইউটিসি) দাওয়াতুল ইসলাম   – (অপসারণের প্রস্তাবনা দেখুনলগ দেখুন) () আমার মতে বিশ্বকোষে স্থান পাওয়ার মতো বিষয়বস্তু নিবন্ধকার তার নিবন্ধে যোগ করতে পারেনি। তাছাড়া নিবন্ধে পর্যাপ্ত লেখাও নেই যা দ্বারা আমি এর গুরুত্ব পরিমাপ করতে পারি। এফ আর শুভ(বার্তা দিন) ১৩:২৯, ২২ মে ২০২০ (ইউটিসি)  বিরোধীতা করছি গুগল করে অনেক তথ্য পাওয়া যাবে যার মাধ্যমে সম্প্রসারণ করা যাবে বলে মনে করি।মোঃ আরিফ(  আলাপ )   নিবন্ধটি ছোট কিন্তু অপসারণ করার মত বলে মনে করছি না। উইকিপিডিয়া:NONPROFIT দেখুন, সেখানে ১ ও ২ নম্বর মানদণ্ড পূরণ করে। ১ নম্বর মানদণ্ড অনুযায়ী এটা স্পষ্ট সংস্থার জাতীয়  ও আন্তর্জাতিক পরিধি রয়েছে কারন সংস্থা ইউকে ও বাংলাদেশে তাদের কার্যক্রম পরিচালিত করছে। এবং ২ নম্বর মানদণ্ড অনুযায়ী যাচাইযোগ্য তথ্যসূত্র রয়েছে।-— শাহাদাত হোসেন (আলাপ) ১৮:২২, ২২ মে ২০২০ (ইউটিসি)   আমি ShahadatHossain এর সাথে একমত।পরস (আলাপ) ০৮:৪৫, ২৩ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
রিচার্ড প্লামার (আনুমানিক ১৬৮৯-২৫ নভেম্বর ১৭৫০) ছিলেন একজন ব্রিটিশ রাজনীতিবিদ যিনি ১৭২২ থেকে ১৭৫০ সাল পর্যন্ত হাউস অফ কমন্সে ছিলেন।  প্লামার ছিলেন হার্টফোর্ডশায়ারের ব্লেকসওয়্যারের লন্ডনের একজন ধনী ব্যবসায়ী জন প্লামার এবং তার স্ত্রী মেরি হেলের তৃতীয় জীবিত পুত্র, যিনি হার্টফোর্ডশায়ারের কিংস ওয়াল্ডেনের উইলিয়াম হেলের কন্যা ছিলেন। তার দুই ভাই ওয়াল্টার এবং উইলিয়াম প্লামারও পার্লামেন্টে ছিলেন। তিনি ১৭১৯ সালে কেন্ট এবং সারেতে তার বাবার সম্পত্তির উত্তরাধিকারী হন।  ১৭২১ সালে প্লামারকে লর্ড অফ ট্রেড নিযুক্ত করা হয় এবং এক বছর পর ১৭২২ সালের সাধারণ নির্বাচনে চেটউইন্ড পরিবারের স্বার্থে তিনি লিচফিল্ডের সংসদ সদস্য নির্বাচিত হন। ১৭২২ সালের সাধারণ নির্বাচনে তাকে আবার লিচফিল্ডের এমপি হিসেবে পুনরায় নির্বাচিত হন। তবে সেই বছরই অন্য কারো জন্য জায়গা করে দেওয়ার জন্য তাকে বোর্ড অফ ট্রেড থেকে বরখাস্ত করা হয়। এরপর তিনি নির্বাচিতভাবে ভোট দেন - ১৭২৯ সালে সিভিল লিস্টের বকেয়া বকেয়া প্রশাসনের পক্ষে এবং ১৭৩৪ সালে সেপ্টেনিয়াল অ্যাক্ট বাতিলের পক্ষে, কিন্তু ১৭৩০ সালে হেসিয়ানদের প্রশাসন, ১৭৩২ সালে সেনাবাহিনী এবং ১৭৩৩ সালে আবগারি বিলের বিরুদ্ধে। ১৭৩৪ সালের সাধারণ নির্বাচনে ওয়ালপোলের সুপারিশে তিনি সেন্ট মাওয়েসের এমপি হিসেবে ফিরে আসেন। ১৭৩৫ সালে তিনি লর্ড অফ ট্রেড হিসেবে পুনরায় নিযুক্ত হন এবং তারপর থেকে প্রশাসনের সাথে ধারাবাহিকভাবে ভোট দেন। ১৭৪১ সালে তাকে অল্ডবার্গ থেকে বিনা প্রতিদ্বন্দ্বিতায় এমপি হিসেবে নির্বাচিত করা হয় এবং ১৭৪৭ সালে ওয়েইমাউথ এবং মেলকম্ব রেজিসের হয়ে বিনা প্রতিদ্বন্দ্বিতায় নির্বাচিত হন।"PLUMER, Richard (c.1689-1750)". History of Parliament Online. Retrieved 24 October 2018.   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৪৭-১৭৫৪ বিষয়শ্রেণী:গ্রেট ব্রিটেনের সংসদ সদস্য ১৭৪১-১৭৪৭ বিষয়শ্রেণী:গ্রেট ব্রিটেনের সংসদ সদস্য ১৭৩৪-১৭৪১ বিষয়শ্রেণী:গ্রেট ব্রিটেনের সংসদ সদস্য ১৭২৭-১৭৩৪ বিষয়শ্রেণী:গ্রেট ব্রিটেনের সংসদ সদস্য ১৭২২-১৭২৭ বিষয়শ্রেণী:ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য বিষয়শ্রেণী:১৭৫০-এ মৃত্যু বিষয়শ্রেণী:১৬৮০-এর দশকে জন্ম
আর্জেন্টিনা-ইন্দোনেশিয়া সম্পর্ক আর্জেন্টিনা এবং ইন্দোনেশিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৬ সালে আনুষ্ঠানিকভাবে এই দুই দেশের মাঝে কূটনৈতিক সম্পর্ক প্রতিষ্ঠিত হয়। কূটনৈতিক সম্পর্ক স্থাপনের পর থেকে এখন পর্যন্ত দুই দেশের মধ্যকার সম্পর্ক ধীরে ধীরে দৃঢ় হয়েছে।  ইন্দোনেশিয়ায় নিযুক্ত আর্জেন্টিনার রাষ্ট্রদূত হাভিয়ের সানজ ডি আরকুইজা এর মতে, ফকল্যান্ডস দ্বীপপুঞ্জের স্বাধীনতা দ্বন্দ্বের সময়, ইন্দোনেশিয়া সত্যিকারের বন্ধু রাষ্ট্রের মত আর্জেন্টিনার পাশে থেকেছে। ইন্দোনেশিয়ার রাজধানী জাকার্তায় আর্জেন্টিনার স্থায়ী দূতাবাস রয়েছে। অপরদিকে আর্জেন্টিনার রাজধানী বুয়েনোস আইরেসে ইন্দোনেশিয়ার স্থায়ী দূতাবাস রয়েছে। আন্তর্জাতিক পর্যায়ে উভয় দেশের নীতিই প্রায় সমান এবং তারা নীতিগতভাবে আদর্শিক অবস্থানে থেকে বিভিন্ন ফোরামের সিদ্ধান্তে অংশগ্রহণ করে। এর পাশাপাশি বিভিন্ন আন্তর্জাতিক ফোরামে বিভিন্ন উন্নয়নশীল দেশের স্বার্থরক্ষার ক্ষেত্রে এই দুই দেশের নীতিও একই।  উভয় দেশই বিভিন্ন আন্তর্জাতিক সংস্থা যেমন, গ্রুপ অব ৭৭, জি ২০ এবং ফোরাম অব ইস্ট আসিয়া-লাতিন আমেরিকা কো-অপারেশন এর সদস্য।   ইতিহাস  230px|ডান|থাম্ব|ইন্দোনেশিয়ার রাষ্ট্রপতি সুসিলো বামবাং ইয়ুধনো এবং আর্জেন্টিনার রাষ্ট্রপতি ক্রিস্টিনা ফার্নান্দেজ ডি কির্চনার, ইস্তানা মারদেকা, জাকার্তা; ১৭ জানুয়ারি ২০১৩ ১৯৫৬ সালের ৩০ জুলাই, আর্জেন্টিনা এবং ইন্দোনেশিয়া এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।১৯৮২ সালে ঘটিত ফকল্যান্ডস যুদ্ধে ইন্দোনেশিয়া, যুক্তরাজ্য থেকে ফক্‌ল্যান্ড দ্বীপপুঞ্জ () এর স্বাধীনতার জন্য করা আর্জেন্টিনার দাবির প্রতি সমর্থন জানায়।   রাষ্ট্রীয় সফর  ২০১২ সালের সেপ্টেম্বর মাসে, আর্জেন্টিনার পররাষ্ট্র মন্ত্রী, হেইক্টর মারকোস তিমারম্যান, রাষ্ট্রীয় সফরে ইন্দোনেশিয়ার জাকার্তায় যান। ২০১৩ সালের জানুয়ারি মাসে আর্জেন্টিনার রাষ্ট্রপতি, ক্রিস্টিনা ফার্নান্দেজ ডি কির্চনার, ইন্দোনেশিয়ার রাষ্ট্রপতি, সুসিলো বামবাং ইয়ুধনোর আমন্ত্রণে এক রাষ্ট্রীয় সফরে ইন্দোনেশিয়ায় যান।   ব্যবসা এবং বাণিজ্য  চীন এর পর এশিয়ায়, ইন্দোনেশিয়াই হল আর্জেন্টিনার রপ্তানি পণ্যের দ্বিতীয় বৃহত্তম গন্তব্য। অপরদিকে দক্ষিণ-পূর্ব এশিয়ার ক্ষেত্রে ইন্দোনেশিয়া আর্জেন্টিনার রপ্তানি পণ্যের বৃহত্তম বাজার। অপরদিকে ব্রাজিল এর পর লাতিন আমেরিকার দেশগুলোর মধ্যে আর্জেন্টিনা হল ইন্দোনেশিয়ার দ্বিতীয় বৃহত্তম ব্যবসায়িক অংশীদার  সামগ্রিকভাবে এশিয়ার দেশগুলোর মধ্যে ইন্দোনেশিয়া হল আর্জেন্টিনার দ্বিতীয় বৃহত্তম ব্যবসায়িক অংশীদার। ২০০৭ সালে দুই দেশের মধ্যকার বাণিজ্য ছিল ৬৩২.৪৭ (৬৩.২৪৭ কোটি) মার্কিন ডলারের। ২০১১ সালে যা বেড়ে দাঁড়িয়ে হয় ২ বিলিয়ন (২০০ কোটি) মার্কিন ডলার। এই দুই দেশের দ্বিপাক্ষিক বাণিজ্যে ব্যাপক বাণিজ্য ঘাটতি রয়েছে। এই বাণিজ্য ঘাটতি রয়েছে ইন্দোনেশিয়ার জন্য। প্রতি বছর আর্জেন্টিনা ১ বিলিয়ন (১০০ কোটি) মার্কিন ডলারের সয়াবিন তেল ইন্দোনেশিয়ায় রপ্তানি করে।    তথ্যসূত্র    বহিঃসংযোগ   পররাষ্ট্র মন্ত্রণালয় আর্জেন্টিনা  ইন্দোনেশিয়া দূতাবাস, বুয়েনোস আইরেস, আর্জেন্টিনা (ইন্দোনেশীয় এবং স্প্যানিশ ভাষায়)    বিষয়শ্রেণী:ইন্দোনেশিয়ার দ্বিপাক্ষিক সম্পর্ক বিষয়শ্রেণী:আর্জেন্টিনার দ্বিপাক্ষিক সম্পর্ক
জোহুর (বৈজ্ঞানিক নাম: Borbo cinnara (Wallace)) এক প্রজাতির ছোট আকারের প্রজাপতি যার শরীর ও ডানা খয়েরি বাদামী রঙের এবং রোঁয়া যুক্ত। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।  আকার  জোহুর এর প্রসারিত অবস্থায় ডানার আকার ৩০-৩৬ মিলিমিটার দৈর্ঘ্যের হয়।   আচরণ  জোহুররা খুব দ্রুত এবং এলোমেলো ভঙ্গিতে উড়তে থাকে। ছোট ছোট উড়ান দেয় এবং বারবার একই জায়গায় ফিরে আসে। এরা রৌদ্র পোহাতে পছন্দ করে তাই মাঝে মাঝেই পাতার উপর বসে থাকতে দেখা যায়।   বৈশিষ্ট্য   ডিম  জোহুর এর ডিম সাদা বর্ণের। ডিম এর আয়তন হল ০.০৬ ঘন মিলিমিটার   শূককীট  জোহুর এর শূককীট ফিকে সবুজ বর্ণের। বিভিন্ন প্রজাতির ঘাসের ডগা মুড়িয়ে একটা শঙ্কু আকৃতির বাসা তৈরি করে। প্রথম প্রথম এরা এই বাসা ছেড়ে বের হয়না, পরে বেরিয়ে পাতার বাকী অংশে এসে বসে থাকে। শূককীট এর মাথাটি কালো বর্ণের এবং দেহের দু'পাশের দুটো সাদা দাগ মাথার ওপর দিকে এসে মিশেছে।   আহার্য উদ্ভিদ  এই শূককীট বিভিন্ন প্রজাতির ঘাস যেমন-Setaria barbata, Axonopus compressus, Rottboellia cochinchinensis,Brachiaria mutica. এর কচি পাতার রসালো অংশ আহার করে। এছাড়া ধান (Oryza sativa) গাছও এদের আহার্য উদ্ভিদ।   মূককীট    চিত্রশালা   পাদটীকা    তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৬৬-এ বর্ণিত প্রজাপতি
জেরার্ড জেমস বাটলার (; জন্ম: ১৩ নভেম্বর ১৯৬৯) হলেন একজন স্কটিশ অভিনেতা ও প্রযোজক।  আইন বিষয়ে পড়াশোনা করার পর বাটলার ১৯৯০-এর দশকের মাঝামাঝি সময় থেকে মিসেস ব্রাউন (১৯৯৭), জেমস বন্ড ধারাবাহিকের টুমরো নেভার ডাইজ (১৯৯৭), এবং টেল অব দ্য মমি (১৯৯৮) চলচ্চিত্রে ক্ষুদ্র ভূমিকায় কাজের মাধ্যমে তার অভিনয় জীবন শুরু করেন। ২০০০ সালে তিনি ভীতিপ্রদ চলচ্চিত্র ড্রাকুলা টু থাউজেন্ড-এ ড্রাকুলা চরিত্রে শ্রেষ্ঠাংশে অভিনয় করেন। তিনি পরবর্তীকালে টিভি মিনি ধারাবাহিক আটিলা (২০০১)-এ হানের আটিলা চরিত্রে এবং রেইন অব ফায়ার (২০০২)-এ ক্রিশ্চিয়ান বেল ও লারা ক্রফ্‌ট টুম্ব রেইডার: দ্য ক্রেডেল অফ লাইফ (২০০৩)-এ অ্যাঞ্জেলিনা জোলির সাথে অভিনয় করেন। ২০০৩ সালে তিনি মাইকেল ক্রিচটনের বিজ্ঞান কল্প-রোমাঞ্চকর টাইমলাইন-এ আন্দ্রে মারেক চরিত্রে কাজ করেন। তিনি ২০০৪ সালে জোয়েল শুমেকারের দ্য ফ্যান্টম অব দি অপেরায় এরিক চরিত্রে অভিনয় করে শ্রেষ্ঠ অভিনেতা বিভাগে স্যাটেলাইট পুরস্কারের মনোনয়ন লাভ করেন।  আটিলা ও দ্য ফ্যান্টম অব দি অপেরা তার কর্মজীবনের মোড় ঘুরিয়ে দিলেও ২০০৭ সালে তিনি জ্যাক স্নাইডারের কাল্পনিক যুদ্ধভিত্তিক চলচ্চিত্র থ্রি হান্ড্রেড-এ রাজা নিওনিডাস চরিত্রে অভিনয়ের মধ্য দিয়ে আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেতা বিভাগে এম্পায়ার পুরস্কার ও স্যাটার্ন পুরস্কারের মনোনয়ন লাভ করেন এবং শ্রেষ্ঠ মারপিঠ বিভাগে এমটিভি মুভি পুরস্কার লাভ করেন।  ২০১০-এর দশকে তিনি অ্যানিমেটেড মারপিঠধর্মী-কাল্পনিক চলচ্চিত্র হাউ টু ট্রেন ইওর ড্রাগন-এ স্টোইক দ্য ভ্যাস্ট চরিত্রের জন্য কণ্ঠ দেন। একই চরিত্রে তিনি লিজেন্ড অব দ্য বোনন্যাপার ড্রাগন (২০১০), গিফট অব দ্য নাইট ফিউরি (২০১১) এবং হাউ টু ট্রেন ইওর ড্রাগন টু চলচ্চিত্রগুলোর জন্যও কণ্ঠ দেন। ২০১৪ সালে তাকে মারপিঠধর্মী থ্রিলার চলচ্চিত্র লন্ডন হ্যাজ ফলেন-এ দেখা যায়।  পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ২০০৫ স্যাটেলাইট পুরস্কার সেরা অভিনেতা – সঙ্গীতধর্মী বা হাস্যরসাত্মক চলচ্চিত্র দ্য ফ্যান্টম অব দি অপেরা  ২০০৭ এমটিভি মুভি পুরস্কার সেরা অভিনয় - পুরুষ থ্রি হান্ড্রেড   সেরা মারপিঠ   ২০০৮ এম্পায়ার পুরস্কার সেরা অভিনেতাথ্রি হান্ড্রেড  স্যাটার্ন পুরস্কার সেরা অভিনেতা  ২০১১ অ্যানি পুরস্কার পূর্ণদৈর্ঘ্য অ্যানিমেটেড চলচ্চিত্রে সেরা কণ্ঠ অভিনয় হাউ টু ট্রেন ইওর ড্রাগন  ২০১৭ গোল্ডেন রাসবেরি পুরস্কার বাজে অভিনেতা গডস অব ইজিপ্টলন্ডন হ্যাজ ফলেন   তথ্যসূত্র  বহিঃসংযোগ           বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর স্কটিশ অভিনেতা বিষয়শ্রেণী:২১শ শতাব্দীর স্কটিশ অভিনেতা বিষয়শ্রেণী:আইরিশ বংশোদ্ভূত স্কটিশ ব্যক্তি বিষয়শ্রেণী:স্কটিশ চলচ্চিত্র অভিনেতা বিষয়শ্রেণী:স্কটিশ চলচ্চিত্র প্রযোজক বিষয়শ্রেণী:স্কটিশ টেলিভিশন অভিনেতা বিষয়শ্রেণী:স্কটিশ মঞ্চ অভিনেতা বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রে স্কটিশ প্রবাসী বিষয়শ্রেণী:স্কটল্যান্ডীয় চলচ্চিত্র অভিনেতা বিষয়শ্রেণী:স্কটল্যান্ডীয় মঞ্চ অভিনেতা
হাসান-উজ-জামান বাংলাদেশ সেনাবাহিনীর একজন মেজর জেনারেল ও প্রকৌশলী। তিনি সেনাবাহিনীর ইঞ্জিনিয়ার ইন চীফ (ই-ইন-সি) আছেন।   জীবনী  হাসান-উজ-জামান হাসান-উজ-জামান বাংলাদেশ সেনাবাহিনীর একজন কর্মকর্তা। তিনি বর্তমানে সেনাবাহিনীর ইঞ্জিনিয়ার ইন চীফ (ই-ইন-সি) পদে আছেন। তিনি সেনাবাহিনীর একজন প্রকৌশলী।  এর আগে তিনি ৬৬ পদাতিক ডিভিশন এবং এরিয়া কমান্ডার রংপুর এরিয়া পদে ছিলেন। তিনি এনডিইউ, এএফডব্লিউসি, পিএসসি, এমফিল ডিগ্রিধারী।   তথ্যসূত্র   বিষয়শ্রেণী:নরসিংদী জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা
thumb|right|300px|মার্কিন যুক্তরাষ্ট্রের নিউ ইয়র্ক অঙ্গরাজ্যের ইউটিকা শহরে একটি সড়কঘড়ি সড়কঘড়ি (Street clock) বা খুঁটিঘড়ি (Post clock) বলে নগরের কোনও সড়ক, চত্বর বা উদ্যানে একটি খুঁটির উপরে স্থাপিত ঘড়িকে বোঝায়।  ইতিহাস  বিরল সড়কঘড়ি নিউ ইয়র্কের ম্যানহাটন এলাকার মেইডেন লেন সড়ক ও ব্রডওয়ে সড়কের সংযোগস্থলে পথচারীদের চলার ফুটপাতের ভেতরে একটি ঘড়ি গ্রথিত করা আছে, যার শক্ত কাচের আবরণের উপর দিয়ে হেঁটে যাওয়া যায়। ১৯শ শতকের শেষের দিকে ১৮৯৯ সালে উইলিয়াম বার্থম্যান জুয়েলার্স নামক নিউ ইয়র্কের একটি গহনা নির্মাতা প্রতিষ্ঠান দৃষ্টি আকর্ষণের কৌশল হিসেবে তাদের তৎকালীন দোকানের ঠিক সামনে ফুটপাতের ভেতরে এই ঘড়িটি স্থাপন করে। ২০১৮ সালে ঘড়িটির সংস্কার সাধন করা হয়।  সড়কঘড়ি নির্মাতা মার্কিন যুক্তরাষ্ট্র মার্কিন যুক্তরাষ্ট্রের প্রাক্তন সড়কঘড়ি নির্মাতাদের মধ্যে উল্লেখ্য হল: ব্রাউন স্ট্রিট ক্লক কোম্পানি, পেন্সিলভেনিয়ার মনেসেন শহরভিত্তিক সেথ টমাস ক্লক কোম্পানি  বর্তমান নির্মাতাদের মধ্যে আছে:  টাওয়ার ক্লকস ইউএসএ   দ্য ভার্ডিন কোম্পানি  চিত্রশালা  আরও দেখুন ঘড়িঘর  তথ্যসূত্র  বিষয়শ্রেণী:ঘড়ির নকশা বিষয়শ্রেণী:সড়কের সরঞ্জাম
ট্যাম্পাইন্স রোভার্স ফুটবল ক্লাব (বর্তমানে স্পন্সরজনিত কারণে বিজি ট্যাম্পাইন্স রোভার্স), হল সিঙ্গাপুরের ট্যাম্পাইন্স শহর ভিত্তিক একটি পেশাদার ফুটবল ক্লাব। বর্তমানে এই ক্লাব সিঙ্গাপুরের সর্বোচ্চ লিগ এসপিএলে অংশগ্রহণ করে। ক্লাবটি এখনও পর্যন্ত ৫টি লিগ শিরোপা, ৪টি সিঙ্গাপুর কাপ, ৫টি সিঙ্গাপুর কমিউনিটি শিল্ড ও ১ বার আসিয়ান ক্লাব চ্যাম্পিয়নশিপ জিতেছে।   ট্যাম্পাইন্স রোভার্স হল সিঙ্গাপুরের সবচেয়ে ব্যাপকভাবে সমর্থিত ফুটবল ক্লাবগুলির মধ্যে একটি, যা হোম এবং অ্যাওয়ে উভয় খেলাতেই বেশি উপস্থিতি আকর্ষণ করে। এর প্রধান প্রতিদ্বন্দ্বী হল গেলাং ইন্টারন্যাশনাল, যার সাথে তারা 'ইস্টার্ন ডার্বি'-তে প্রতিদ্বন্দ্বিতা করে।  থাইল্যান্ডের জাতীয় খেলোয়াড়দের যেমন সান্তি চাইয়াফুর্ক, চোকেতাউই প্রমরুত, আত্তাপং নূপ্রম, সানরাওয়াত দেচমিত্র ভোরাওয়ান চিতাভানিচ তত্ত্বাবধানে ২০০৪ থেকে ২০১০ সাল পর্যন্ত ট্যাম্পাইন্স রোভার্সের ফলপ্রসূ ইতিহাস রয়েছে। সেপ্টেম্বর ২০২৩-এ, এই ক্লাব থাই লিগ ১-এর, বিজি পাথুম ইউনাইটেড-এর সাথে তিন বছরের সহযোগিতায় স্বাক্ষর করেছে।  সাফল্য +ধরনপ্রতিযোগিতাশিরোপামৌসুমলিগসিঙ্গাপুর প্রিমিয়ার লিগ৫জাতীয় ফুটবল লিগ প্রথম বিভাগ৩১৯৭৯, ১৯৮০, ১৯৮৪কাপসিঙ্গাপুর কাপ৪২০০২, ২০০৪, ২০০৬, ২০১৯সিঙ্গাপুর কমিউনিটি শিল্ড৫২০১১, ২০১২, ২০১৩, ২০১৪, ২০২০১২০১৪আন্তর্জাতিকআসিয়ান ক্লাব চ্যাম্পিয়নশিপ১২০০৫ বোল্ড সেই প্রতিযোগিতাগুলির জন্য যা বর্তমানে সক্রিয়।   মহাদেশীয় আন্তর্জাতিক ফুটবল রেকর্ড   এসিএল/এসিএল এলিট: ১ বার অংশগ্রহণ   ২০২১: গ্রুপ পর্ব    এএফসি কাপ/এএফসি চ্যাম্পিয়ন্স লিগ ২: ১৩ বার অংশগ্রহণ   ২০০৫: কোয়ার্টার-ফাইনাল   ২০০৬: কোয়ার্টার-ফাইনাল   ২০০৭: কোয়ার্টার-ফাইনাল   ২০১১: ১৬ দলের পর্ব   ২০১২: গ্রুপ পর্ব   ২০১৩: গ্রুপ পর্ব   ২০১৪: গ্রুপ পর্ব   ২০১৬: কোয়ার্টার-ফাইনাল   ২০১৭: গ্রুপ পর্ব   ২০১৮: গ্রুপ পর্ব   ২০১৯: গ্রুপ পর্ব   ২০২০: বাতিল  ২০২২: গ্রুপ পর্ব   ২০২৪–২৫:  বহিঃসংযোগ     (archived 21 September 2013)  বিষয়শ্রেণী:সিঙ্গাপুরের ফুটবল ক্লাব বিষয়শ্রেণী:সিঙ্গাপুর প্রিমিয়ার লিগের ফুটবল ক্লাব বিষয়শ্রেণী:১৯৪৫-এ সিঙ্গাপুরে প্রতিষ্ঠিত বিষয়শ্রেণী:১৯৪৫-এ প্রতিষ্ঠিত ফুটবল ক্লাব
কুমিল্লা ভিক্টোরিয়া কলেজিয়েট স্কুল বাংলাদেশের কুমিল্লা জেলায় অবস্থিত একটি প্রাচীনতম বিদ্যালয়য়।  মহারানী ভিক্টোরিয়ার নামানুসারে কুমিল্লা শহরের প্রাণকেন্দ্রে মনোহরপুর এলাকায় রানীর দিঘীর দক্ষিণ পশ্চিম পাড়ে ১৮৮৬ সালে এটি প্রতিষ্ঠিত হয়।   ইতিহাস  ইংরেজ শাসন আমলে জমিদার রায় আনন্দচন্দ্র রায় বাহাদুর কর্তৃক কুমিল্লা ভিক্টোরিয়া কলেজিয়েট স্কুলটি প্রতিষ্ঠিত হয়। পরবর্তীতে প্রতিষ্ঠানটির সম্প্রসারিত প্রতিষ্ঠান হিসাবে ১৮৯৯ সালে কুমিল্লা ভিক্টোরিয়া সরকারি কলেজ এবং ভিক্টোরিয়া প্রাথমিক বিদ্যালয়টি প্রতিষ্ঠিত হয়।   নামকরণ  তৎকালীন ত্রিপুরা জেলার অন্তর্গত বর্তমান কুমিল্লা জেলার লাকসাম থানার গোবিন্দপুরের প্রসিদ্ধ জমিদার বংশীয় বিদ্যুৎসাহী জমিদার রায় আনন্দচন্দ্র রায় বাহাদুর  মাত্র ২৩ বছর বয়সে কুমিল্লা শহরের মনোহরপুর এলাকায় ”রায় এন্ট্রাস” স্কুল প্রতিষ্ঠা করেন। এই বিষয়টি ভারত সরকারের দৃষ্টি আকর্ষণ করে এবং তাকে শিক্ষানুরাগী হিসেবে পুরষ্কৃত করার জন্য মনোনীত করা হয়। ঐ অনুষ্ঠানে তাকে ”রায় বাহাদুর” উপাধিতে ভূষিত করা হয়। এই কারণেই ১৮৮৬ সালে তার প্রতিষ্ঠিত রায় এন্ট্রাস স্কুল এর নাম পরিবর্তন করে মহারানী ভিক্টোরিয়ার প্রতি কৃতজ্ঞতা প্রদর্শন করার জন্য কুমিল্লা ভিক্টোরিয়া কলেজিয়েট স্কুল নামকরণ করেন।   অর্জন  অত্র বিদ্যালয়ের সাধারণ ছাত্র-ছাত্রীদের পাশাপাশি সমাজ কল্যাণ অধিদপ্তরের নিয়ন্ত্রণাধীন দৃষ্টি প্রতিবন্ধী শিক্ষার্থীদের শিক্ষা কার্যক্রম চালু রয়েছে। বিদ্যালয়ের সাধারণ শিক্ষার্থীদের পাশাপাশি প্রতিবন্ধীশিক্ষার্থীরাও পাবলিক পরীক্ষায় ও সহ পাঠক্রমিক কার্যক্রমে (বিতর্ক, সাঁতার, ফুটবল, রচনা, আবৃত্তি, নৃত্য, সংগীত) জাতীয় পর্যায়ে মেধার স্বাক্ষর রাখে।  প্রধান শিক্ষকগনের নামের তালিকা    শ্রী সতীশ চন্দ্র রায় বাহাদুর, বি.এ. ২৩/০৩/১৮৮৬ - ৩১/১২/১৮৮৯  শ্রী দীনেশ চন্দ্র সেন, বি.এ. (শিক্ষাবিদ,গবেষক,লোক সাহিত্য বিশারদ,বাংলা সাহিত্যের ইতিহাসকার) ০১/০১/১৮৯০ - ৩১/০৩/১৮৯৭  শ্রী সত্যেন্দ্রনাথ বসু ০১/০৪/১৮৯৭ – ০৩/০৯/১৯০৪  মৌলভী মোহাম্মদ ইসহাক, বি.এ. ০৪/০৯/১৯০৪ - ৩১/০৫/১৯৪৭  শ্রী রোহিনী কুমার চক্রবর্তী, বি.এ. ০১/০৬/১৯৪৭ - ২৮/০২/১৯৫৭  শ্রী জগদীশ চন্দ্র ভট্টাচার্য, বি.এ; বি.টি. ০১/০৩/১৯৫৭ - ৩১/১২/১৯৬৪  মৌলভী মোঃ রফিক, বি.এ; বি.টি. ০১/০১/১৯৬৫ - ৩১/০১/১৯৭৬  এ কে এম ইউনুস, বি.এ; বি.এড. ০১/০২/১৯৭৬ - ৩১/০৮/২০০২  মোঃ মোস্তাফিজুর রহমান, বি.কম; বি.এড.(ভারপ্রাপ্ত) ০১/০৯/২০০২ - ২৯/০৯/২০০৯  মোঃ মমিনুল ইসলাম, বি.কম; বি.এড.(ভারপ্রাপ্ত) ৩০/০৯/২০০৯ - ২৯/১২/২০০৯  মোঃ ইসমাইল, বি.এস.সি; বি.এড; এম.এড. ৩০/১২/২০০৯ -   উল্লেখযোগ্য প্রাক্তনী   শরাফত আলী - শিক্ষাবিদ ও শহীদ বুদ্ধিজীবী  তথ্যসূত্র  বিষয়শ্রেণী:কুমিল্লা জেলার বিদ্যালয়
রাবনাবাদ নদী  বাংলাদেশের দক্ষিণ-পশ্চিমাঞ্চলের পটুয়াখালী জেলার একটি নদী।  নদীটির দৈর্ঘ্য ২৮ কিলোমিটার, গড় প্রস্থ ১৮৪০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক রাবনাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৮২।  প্রবাহ রাবনাবাদ নদীটি পটুয়াখালী জেলার রাংগাবালী উপজেলার চালিতাবুনিয়া ইউনিয়ন এলাকায় প্রবাহমান লোহালিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার মৌডুবী ইউনিয়ন পর্যন্ত প্রবাহিত হয়ে বঙ্গোপসাগরে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:পটুয়াখালী জেলার নদী বিষয়শ্রেণী:গলাচিপা উপজেলা বিষয়শ্রেণী:কলাপাড়া উপজেলা
দেবকুমার বসু ( ৬ অক্টোবর ১৯২৯  - ২৪ ফেব্রুয়ারি  ২০০৭) ছিলেন প্রখ্যাত ভারতীয় বাঙালি প্রকাশক ও সম্পাদক। তিনি ১৯৯২ খ্রিস্টাব্দ থেকে আমৃত্যু  কবি-লেখকদের আন্তর্জাতিক সংস্থা   পেন ইন্টারন্যাশনালের  সর্বভারতীয় কেন্দ্রের সম্পাদক ছিলেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি   ২০১৯ পৃষ্ঠা ১৬৭,   জন্ম ও প্রারম্ভিক জীবন  দেবকুমার বসুর জন্ম ব্রিটিশ ভারতের অধুনা পশ্চিমবঙ্গের কলকাতায়। পিতা প্রমথনাথ বসু। তার পড়াশোনা দক্ষিণ কলকাতার পন্ডিতিয়ার কুঁজোমাস্টারের পাঠশালাতেই  শুরু হয় এবং এরপর মনোহরপুকুরের কর্পোরেশন ফ্রি প্রাইমারি স্কুল ও তীর্থপতি ইন্সটিটিউশনে। তবে তার প্রারম্ভিক জীবন কেমন ছিল এবং কীভাবে পেশায় এলেন সেটি কবি অমিতাভ দাশগুপ্তরের কথায় -  এসবের সাথে  তাকে কলকাতায় বিভিন্ন সাহিত্যসভা, সাংস্কৃতিক অনুষ্ঠানে দেখা যেত ভবঘুরের মত। সাহিত্য সংস্কৃতির প্রতি একটা টান ছিল তার। শেষে বিনয়কৃষ্ণ দত্তের সংস্পর্শে এসে সাহিত্য-সংস্কৃতি ও প্রকাশনার জগতে প্রবেশ করেন। প্রতিষ্ঠা করেন গ্রন্থজগৎ। প্রখ্যাত চিত্রশিল্পী জয়নুল আবেদিন চিত্রিত রামায়ণ, রত্নসাগর গ্রন্থমালা প্রকাশ করেন। শক্তি চট্টোপাধ্যায়, বিনয় মজুমদার সহ অনেক নবীন কবিদের প্রথম কাব্যগ্রন্থের প্রকাশক ছিলেন তিনি। ১৯৬৯ খ্রিস্টাব্দে প্রকাশনা সংস্থা গ্রন্থজগৎ এর নাম পরিবর্তন করে বিশ্বজ্ঞান রাখা হয়। বিভিন্ন সময়ে যে যে পত্রিকা তিনি  সম্পাদনা করেন সেগুলি হল -  দর্শক  সৈনিক  ঈক্ষণ  ত্রিনয়ন  রণন  খেলাঘর  সময়ানুগত  নাট্যাচার্য শিশিরকুমার বহু রচনা সম্পাদনা করেছেন। সেগুলি -  শিশির সান্নিধ্যে  নাট্যাচার্য শিশিরকুমার রচনা সংগ্রহ  শতবর্ষের আলোকে শিশিরকুমার এছাড়া ও তিনি  বিদ্যাসাগর রচনাবলী এবং নতুনকালের গল্পসংকলন সম্পাদনা করেন।  সম্মাননা  অন্নদাশঙ্কর রায় (১৯০৪-২০০২) যে দীর্ঘ সময় আমৃত্যু কবি-লেখক প্রাবন্ধিক  ও ঔপন্যাসিকদের আন্তর্জাতিক সংস্থা  পেন ইন্টারন্যাশনালের সর্বভারতীয় কেন্দ্রের প্রেসিডেন্ট পদে আসীন ছিলেন, দেবকুমার বসুও ১৯৯২ খ্রিস্টাব্দ হতে আমৃত্যু  পেন ইন্টারন্যাশনালের ভারতীয় শাখার সম্পাদক-কোষাধ্যক্ষ ছিলেন।  জীবনাবসান  দেবকুমার বসু বঙ্গীয় প্রকাশক  সংস্থার বার্ষিক সভায় যোগ দিতে পুরী যান। সেখানে  ২০০৭ খ্রিস্টাব্দের ২৪শে ফেব্রুয়ারি হৃদরোগে আক্রান্ত হয়ে পরলোক গমন করেন।  তথ্যসূত্র  বিষয়শ্রেণী:১৯২৯-এ জন্ম বিষয়শ্রেণী:২০০৩-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি প্রকাশক
প্রফুল্লচন্দ্র সেন (জন্ম ১০ এপ্রিল ১৮৯৭ - ২৫ সেপ্টেম্বর ১৯৯০ ) একজন ভারতীয় বাঙালি রাজনীতিবিদ স্বাধীনতা সংগ্রামী গান্ধীবাদি নেতা। তিনি পশ্চিমবঙ্গের তৃতীয় মুখ্যমন্ত্রী ছিলেন। তার জন্ম বর্তমান বাংলাদেশের খুলনা জেলার সেনহাটির  এক বৈদ্যব্রাহ্মণ পরিবারে,তার পিতার নাম ছিল গোপালচন্দ্র সেন। পিতার কর্মস্থান বিহারে তার স্কুলজীবন কাটে। দেওঘরের আর কে মিত্র ইন্সটীটিউশন থেকে ম্যাট্রিক ও কলকাতার স্কটিশ চার্চ কলেজ থেকে পদার্থ বিজ্ঞানে ১৯১৮ সালে অনার্স নিয়ে বিএসসি পাশ করেন।    রাজনীতি   ১৯২১ সালে গান্ধীজির অসহযোগ আন্দোলনের আহ্বানে সাড়া দিয়ে তিনি রাজনৈতিক জীবন বেছে নেন। ১৯২২ সালে হুগলির গ্রামে গ্রামে তিনি চরকা ও খদ্দর-প্রচারে তৎপর হন । একসময় হুগলির বিদ্যামন্দিরে শিক্ষকতা করেছেন । দুর্গম এবং ম্যালেরিয়া অধ্যুষিত হুগলির আরামবাগকেই নিজের কর্মকেন্দ্র বেছে নিয়ে দীর্ঘ ষাট বৎসর সেখানেই কাটান। কালক্রমে তিনি "আরামবাগের গান্ধী" নামে পরিচিত হন। কাঁথি ও তমলুকে 'লবণ আইন' অমান্য আন্দোলনে, ১৯৪০ সালে 'সত্যাগ্রহ আন্দোলনে' ও ১৯৪২ সালে 'ভারত ছাড়ো' আন্দোলনে সক্রিয়ভাবে অংশ নিয়ে কারাদণ্ড ভোগ করেন। দেশ স্বাধীন হওয়ার পর ১৯৪৮ সালে ডাঃ বিধানচন্দ্র রায়ের মন্ত্রীসভায় অসামরিক সরবরাহ দপ্তরের মন্ত্রীরূপে যোগ দেন । ডাঃ রায়ের মৃত্যুর পর ১৯৬২ থেকে ১৯৬৭ সালে পর্যন্ত তিনি পশ্চিমবঙ্গের মুখ্যমন্ত্রী ছিলেন। ১৯৬৭ সালে আরামবাগে তিনি অজয় মুখোপাধ্যায়ের কাছে হেরে যান। তবে ১৯৭১ সালে তিনি পুনরায় নির্বাচিত হন । কংগ্রেস দ্বিধাবিভক্ত হলে তিনি কংগ্রেসে থেকে যান। ১৯৭৫ সালে ইন্দিরা গান্ধীর আমলে দেশে জরুরি অবস্থা ঘোষিত হলে তিনি তার বিরুদ্ধে প্রতিবাদ জানান। এক সময় জনতা পার্টিতে যোগ দিয়ে দলের রাজ্য কমিটির সভাপতি হন। ১৯৭৭ সালে ওই দলের প্রার্থী হিসেবে লোকসভার সদস্যও হন। তিনি সৎ জীবনযাপনের এক উজ্জ্বল দৃষ্টান্ত রেখে গেছেন । কখনো কোনো সরকারি অর্থসাহায্য ও দাক্ষিণ্য গ্রহণ করেননি ।   মৃত্যু   অকৃতদার প্রফুল্লচন্দ্র সেন ইংরাজী ১৯৯০ সালের ২৫ শে সেপ্টেম্বর ৯৩ বৎসর বয়সে প্রয়াত হন ।   তথ্যসূত্র   বিষয়শ্রেণী:১৮৯৭-এ জন্ম বিষয়শ্রেণী:১৯৯০-এ মৃত্যু বিষয়শ্রেণী:বাঙালি রাজনীতিবিদ বিষয়শ্রেণী:ভারতীয় রাজনীতিবিদ বিষয়শ্রেণী:কলকাতার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের মুখ্যমন্ত্রী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:হুগলি জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:ভারতীয় লোকদলের রাজনীতিবিদ বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:ষষ্ঠ লোকসভার সদস্য বিষয়শ্রেণী:খুলনার ব্যক্তি বিষয়শ্রেণী:জনতা পার্টির রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৫৭-১৯৬২ বিষয়শ্রেণী:পশ্চিমবঙ্গ বিধানসভার সদস্য ১৯৬২-১৯৬৭ বিষয়শ্রেণী:পশ্চিমবঙ্গ বিধানসভার সদস্য ১৯৬৯-১৯৭১ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭